Jesėjus

Jesėjus () – ežeras Rusijoje, Vidurinio Sibiro plokščiakalnio šiaurėje, didžiausias Krasnojarsko krašte. Yra už poliarinio rato, Evenkijoje. Telkšo tarpukalnių įduboje, forma ovali. Krantai smarkiai raižyti, gausu įlankų ir užutėkių. Matmenys 50 ir 30 km. Vandens paviršius užšąla nuo spalio iki birželio. Suteka 5 upės, išteka Sikėj Sėnas (Kotujaus intakas, Chatangos baseinas). Gausu žuvies.

 Istorija 

Ežeras žemėlapiuose pirmą kartą pažymėtas 1745 m. Ezelio pavadinimu. Vėliau dar vadintas Jevsejevo, Žesėjaus ežeru. XVII a. ežero pakrantėse gyveno evenkai, bet vėliau juos išstūmė nuo rinkliavų bėgantys jakutai.

 Šaltiniai 

Kategorija:Rusijos ežerai
Kategorija:Krasnojarsko kraštas